JUDETUL CALARASI
COMUNA LUICA
PRIMAR
NR.2511/22.09.2026

REFERAT DE APROBARE
privind aprobarea studiului de fezabilitate, a bugetului, a indicatorilor tehnico-economici asociați proiectului şi numirea responsabilului de proiect,,Sisteme de stocare pentru CEF autoconsum”

DOBRIN ION-PRIMARUL COMUNEI LUICA, JUDEȚUL CĂLĂRAŞI
Având în vedere:
-Ghidul Solicitantului, privind Sprijinirea investițiilor în dezvoltarea de noi capacități de stocare a energiei electrice produsă din surse regenerabile de energie pentru entități publice, din cadrul „Programului-cheie 1” Surse regenerabile de energie și stocarea energiei din Fondul pentru modernizare; 
PROPUN SPRE APROBARE :
-proiectul ,,Sisteme de stocare pentru CEF autoconsum” în vederea finanțării acestuia în cadrul Fondului de Modernizare, „Programului-cheie 1” Surse regenerabile de energie și stocarea energiei din Fondul pentru modernizare. 
- valoarea totală a proiectului „Sisteme de stocare pentru CEF autoconsum” la suma de 1.021.304,69 lei (inclusiv TVA), din care TVA reprezintă 177.251,23 lei. Această valoare este structurată pe următoarele surse de finanțare: 
-817.230,18 lei (inclusiv TVA aferentă) reprezintă valoarea eligibilă a investiției și constituie Asistența Financiară Nerambursabilă Solicitată. 
-204.074,52 lei (inclusiv TVA aferentă) reprezintă valoarea neeligibilă a investiției, suportată de beneficiar. 
- contribuția proprie a COMUNEI LUICA în cadrul proiectului „Sisteme de stocare pentru CEF autoconsum” în cuantum total de 204.074,52 lei, asigurată integral din surse proprii, care reprezintă cheltuielile aferente marjei de buget necesare implementării investiției. Această sumă reprezintă un procent de 20 % contribuţie publică din proiect.
-Sumele reprezentând cheltuieli conexe ce pot apărea pe durata implementării proiectului ,,Sisteme de stocare pentru CEF autoconsum”, pentru implementarea proiectului în condiții optime, se vor asigura din bugetul local. 
-Se aprobă documentația proiectului și indicatorii tehnico-economici asociați acestuia, conform Anexei 1 la prezenta hotărâre – Studiu de fezabilitate. 
- Consiliul Local îşi asumă planul de amplasament pe care sunt evidenţiate imobilele pe care se propune a se realiza investiţia în cadrul proiectului şi îşi ia angajamentul că amplasamentul proiectului nu va fi modificat. 
-Se vor asigura toate resursele financiare necesare implementării proiectului care decurg din modificări ale documentației tehnice ca urmare a măsurilor de atenuare/compensare a unui potențial impact asupra mediului, înțelegând că respectivele costuri sunt necesare pentru implementarea proiectului. 
-Se vor asigura toate resursele financiare necesare implementării proiectului în condițiile rambursării/decontării ulterioare a cheltuielilor din instrumente structurale. 
-Se numeşte doamna CONSTANTIN CRISTIANA, având funcţia de secretar general în cadrul Comunei Luica, în calitate de responsabil de proiect. 
  Față de elementele prezentate, în temeiul art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ, propun spre  aprobare proiectul de hotarare privind aprobarea studiului de fezabilitate, a bugetului, a indicatorilor tehnico-economici asociați proiectului şi numirea responsabilului de proiect,,Sisteme de stocare pentru CEF autoconsum”

